Landkreis Stood

De **Landkreis Stood** is en Landkreis in’n Noorden vun Neddersassen. He hett .

## Geografie

In’n Oosten grenzt de Landkreis Stood an Hamborg, in’n Südoosten an’n Landkreis Horborg un in’n Südwesten an’n Landkreis Rodenborg (Wümm). De Grenz in’n Westen is de Oost mit den Landkreis Cuxhoben up de annere Siet. De Elv is de natürlich Grenz in’n Noorden mit de beiden Kreise Steenborg un Pinnbarg in Sleswig-Holsteen.

De Landkreis warrt in’n Noordoosten vun de Elv markiert. To den Landkreis höört dat bekannte Oolland, de Landschop Keden un de Stoder Geest. Dat gifft dor en poor lüttje Strööm, as to’n Bispeel de Swing, de Eest un de Lüh.

## Politik
### Kreisdag

;Liddmaten:

### Landrääd

### [[Oberkreisdirekter]]s
* Februar 1946-: Werner Grube
* 1956–1977: Thassilo von der Decken
* April 1977–Oktober 1979: Gerhard Geerdts (ahn Partei, wählt mit de Stimmen von CDU un FDP)
* 1980–1987: Dieter Diekmann (CDU)
* 1987–1999: Karsten Ebel (CDU, von 1998 af an ahn Partei)

## Weertschop un Infrastruktur
De ländlich Inwohners leevt to’n groot Deel vun de Landweertschop, besünners veel vun’n Aaftanbo (veel Appeln un Karsen). De Tall vun de Speditschonen is dorum höger as woanners. Vele Lüüd arbeidt bi de groten Ünnernehmen as dat Dow-Wark Stood, AOS, dat Airbus-Wark Stood oder E.ON, föhrt ober ok as Pendler no Hamborg. In’n Olen Land maakt sik ok de Tourismus ganz goot, mit vele Hotels un Kröög. 

No dat Weertschopsblatt Focus Money is de Landkreis Stood eener vun de stärksden in Neddersassen un dormit beter as de Landkreis Eemsland mit de Meyer-Warft, as Soltgitter mit Salzgitter Stahl un ok as Wulfsborg mit Volkswagen. In’n Vergliek to ganz Düütschland liggt de Kreis op Platz 24. Öber Straten, Iesenbahn un de Elv is de Landkreis Stood mit Europa un de ganze Welt verbunnen. 

### Verkehr
#### Stratenverkehr

Mit de Bundsstraat 73 is de Landkreis teemlich good an dat Hamborger Rebeet anbunnen. Dit is de op’t mehrst bruukte Bundsstraat mit twee Spöör in Düütschland. En ne’e Autobohn A&nbsp;26 warrt boot un schall bi Hamborg-Moorborg an de annern Autobohnen ansloten warrn. Dor is betherto man eerst de Afsnidd von Stood bet Jörk von trech. En twete Autobohn, de A&nbsp;20 warrt jüst utklamüstert un schall bi Drochters öber de Elv gohn. Bit nu gifft dat twüschen Cuxhoben un Hamborg blots de ene Fähr bi Wischhoben, üm öber de Elv to komen. De A&nbsp;20 geiht jichtensmool denn över Bremervöör na’n Wersertunnel hen.

De Landkreis Stood is as Dreger tostännig för üm un bi 380 Kilometer Kreisstraten (Kreisstraten in’n Landkreis Stood).

#### Iesenbahnverkehr
De Landkreis Stood hett eenige Bohnhööv de mehrst an de Nedderelvbohn ansloten sünd. En Deel is ok an de Iesenbahnen un Verkehrsbedrieven Elv-Werser GmbH. Siet den 12.&nbsp;Dezember&nbsp;2004 is de hele Kreis an den Hamborger Verkehrsverbund (HVV) ansloten. De HVV will mit siede Priesen in Bus un Bohn Autoföhrer to dat Iesenbahnführen rümkriegen. De Bohnhoff vun Stood schall bit Dezember 2007 an de Hamborger S-Bohn ansloten warrn. För de Industrie gifft dat in Brunshusen, en Oortsdeel vun Stood, enen Bohnhoff de mehrst vun de Dow Chemical un de beiden groten Speditschonen Bertschi un Alfred&nbsp;Talke bruukt warrt.

#### Schipperee
Nich wiet vun de Stadt Stood is Stodersand, vun wo ene Snellfähr vun Fröhjohr bit Harvst no Hamborg föhrt. In Stodersand gifft dat enen lüttjen Hoven, de ok för de Industrie jichtensmool för Containers utboot warrn schall. No dat Affboon vun dat Stoder Atomkraftwark is nu dat Upboon vun en Kohlkraftwark in’n Snack, un de Hoven müsst wieter utboot warrn.

### Scholen

De Landkreis Stood is Dreger von de Beroopscholen Buxthu, Stood I, Stood II un Stood III, de Förderscholen Albert-Schweitzer-School in Buxthu, Astrid-Lindgren-School in Freeborg, Balthasar-Leander-School in Harsfeld, Friedrich-Fröbel-School in Stood un de Förderschool Ottenbeek un de Gymnasiums Vincent-Lübeck-Gymnasium in Stood, Athenäum in Stood un Au-Geest-Gymnasium in Harsfeld.

### Polizei

De Landkreis Stood billt binnen de Polizeidirekschoon Lümborg von de Polizei Neddersassen de Polizeiinspekschoon Stood. Dor doot üm un bi 250 Beamte arbeiden. De Polizeiinspekschoon Stood un dat Polizeikommissariat Buxthu sünd 24 Stünnen an’n Dag besett. De annern Polizeistatschonen hebbt blots in de Week to normale Warktieden apen. Polizeistatschonen gifft dat in: Freeborg, Drochters, Olendörp, Himmelpoorten, Freenbeek, Harsfeld, Obbens, Hornborg, Jörk un Steenkark.

De Noodrööp ünner de Telefonnummer 110 kaamt in de Insatzleidstell in Stood an un warrt von dor an de tostännigen Deenststellen wiedergeven.

## Historie
De Landkreis Stood is in’t Johr 1932 ut de vörher sülvstännige Kreisen Jörk (utbenahmen de Rebeden in’n Oosten von de Eest mit Francop, Hasselwarder, Hoov, Cranz, Rübk, Nincop un Moorenn, de an den Landkreis Horborg gahn sünd), Keden un Stood un de Gemenen Grootweurn, Hüll un Neeland von’n Kreis Neehuus nied schopen wurrn.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von *Kreis Stood* op *Landkreis Stood* ännert.

Baas von de Kreisarchäologie is Dietrich Alsdorf, as Nafolger von Diether Ziermann.

### Wapen

Dat Wapen von’n Landkreis wiest baven vörn op gollen Grund en swarten Toorn, baven achtern op blauen Grund en sülvern Slötel un ünnen op roden Grund en sülvern Peerd, dat springt.

De Toorn steiht as Symbol för de Tied von de Grafen von Stood in dat 10. bet 12. Johrhunnert. De Slötel kummt ut dat Wapen von dat Arzstift Bremen, to dat dat Rebeed von’n Landkreis fröher tohöört hett. Dat is toglieks ok noch dat Wapen von de Stadt Stood. Dat Sassenross steiht för de Tied in dat Königriek Hannover un in dat hüdige Neddersassen. 

## Religion

Dat Kreisrebeet is tomeist evangelsch-luthersch instellt. De Karkengemenen höört to de Landskark Hannober. Kathoolsche Gemenen, de to dat Bisdom Hilmessen tellt, hebbt sik sünners na den Krieg bildt tomeist dör de Towannerten vör allen ut Slesien un dat Ermland, aver ok vun Gastarbeiders ut Süüdeuropa oder Utsiedlers ut Oosteuropa. In de letzten Johren geev dat vele, de ut de Karken rutgahn sünd. Dorüm sünd de Karken dorbi, sik nieg to orden. T.&nbsp;B. weern de kathoolschen Karkengemenen vun Zeven un Rodenborg tohopenfaat to de „Seelsorgeenheit Rodenborg-Zeven“. In’n Kreis leevt aver ok vele Muslime, Liddmaten vun Freekarken un Tügen vun Jehova.

## Kultur

Üm de kulturellen Inrichten vun’n Landkreis kümmert sik de Landschapsverband Stood, wat en indragen Vereen is.

1952 hett de Landkreis en Patenschop för den Kreis Goldap in Oostprüßen övernahmen. Dat heet, dat de Landkreis sik insett för dat Wohren von de Kultur un Geschicht von de Lüüd, de na’n Tweten Weltkrieg ut’n Kreis Goldap flücht un verdreven worrn sünd un sik in de Kreisgemeenschop Goldap tohoopslaten hebbt.

## Städer un Gemenen

(Inwahners an’n 30. Juni 2005)

**[[Eenheitsgemeen|Eenheitsgemenen]]** 
* **1. [[Gemeen Buxthu|Buxthu]]**, Stadt, Sülvststännige Gemeen (38.081)
* **2. [[Gemeen Drochters|Drochters]]** (12.257)
* **3. [[Gemeen Jörk|Jörk]]** (11.879)
* **4. [[Gemeen Stood|Stood]]**, Stadt, Sülvststännige Gemeen (45.790)

**[[Samtgemeen|Samtgemenen]]** mit jümehr Liddmatengemenen

Sitt vun de Samtgemeenverwalten *

* **1. [[Samtgemeen Obbens]]** (7.754)
# Beekdörp (2.495)
# Obbens * (3.007)
# Sounsiek (2.252)
* **2. [[Samtgemeen Freenbeek]]** (12.977)
# Deinst (2.204)
# Freenbeek * (5.829)
# Kutenhult (4.944)
* **3. [[Samtgemeen Harsfeld]]** (20.272)
# Bargs (2.102)
# Brest (842)
# Harsfeld, Flecken * (12.304)
# Ohlers (5.024)
* **4. [[Samtgemeen Olendörp-Himmelpoorten]]** (17.642)
# Burweg (997)
# Düünbeudel (912)
# Engelschopp (760)
# Esdörp (1.520)
# Grootweurn (494)
# Hammoh (2.874)
# Heinbockel (1.571)
# Himmelpoorten * (4.856)
# Kronenborg (766)
# Olendörp (2.892)
* **5. [[Samtgemeen Hornborg]]** (11.482)
# Bliersdörp (1.660)
# Dollern (1.706)
# Gothenborg (1.107)
# Hornborg, Flecken * (5.575)
# Nottensdörp (1.434)
* **6. [[Samtgemeen Lüh]]** (10.123)
# Gauderhandviddel (1.255)
# Greundiek (2.038)
# Hullern-Twielenfleth (3.357)
# Mittelskark (981)
# Neekark (795)
# Steenkark * (1.697)
* **7. [[Samtgemeen Noordkeden]]** (7.760)
# Balje (1.116)
# Freiborg, Flecken * (1.881) 
# Krummendiek (478)
# Oederquart (1.216)
# Wischhoben (3.069)

## Footnoten



## Weblenken

* Websteed vun’n Landkreis Stood (hoochdüütsch)
* Informatschon to’n Olen Land (hoochdüütsch)
* Kreisstadt Stood (hoochdüütsch)